tomron87/hebrew-wikipedia-sentences-corpus huggingface dataset:
חזרה על הליך 4 מספר ימים עם תחבושות חדשות, כאשר בכל פעם האצבעות מקורבות יותר ויותר לעבר העקב.
סכנות הליך הכריכה כללו זיהומים, נפילת ציפורניים וניתוקן מן האצבע, אצבעות פצועות, ציפורניים חודרניות, ובגילאים יותר מאוחרים - בשל אובדן היציבות של הגוף - שבירת אגן הירכיים וסכנה לנפילות רבות ולשבירת איברים שונים שהם לאו דווקא חלק ממערכת השלד.
הן הספרות הסינית והן הספרות המערבית תיארו בהרחבה מנהג זה.
בספרה של פרל בק "האדמה הטובה" מתוארות רגלי לוטוס, אולם הנושא לא מורחב.
בספריה של ליסה סי, מתואר בפרטים רבים מנהג הרגליים הכרוכות.
ספרה של קתרין הריסון, כיסא הקשירה, עוסק באישה סינית שרגליה נקשרו כילדה, וכולל תיאורים הן של הקשירה, והן של ההתמודדות עם הרגליים בבגרותה.
כריך מלפפון (או סנדוויץ' מלפפון; באנגלית: cucumber sandwich) הוא כריך מסורתי המהווה אחד מסמליו של המטבח הבריטי או המטבח האנגלי והנאכל בארוחת מנחה.
כריך זה מורכב משתי פרוסות לחם לבן דקות ביותר, שתי הפרוסות מרוחות בחמאה ותוכן הכריך הן פרוסות דקות של מלפפון.
הכריך מוגש ללא הציפוי הקשה (ה"קרום") של הלחם, וכשהוא חתוך לצורת "אצבעות" (מלבנים צרים), ריבועים או משולשים.
בעת הכנת הכריך מורחים על צידי הפרוסות הפנימיים שכבה של חמאה, וזאת על מנת שנוזלי המלפפון לא ייספגו בלחם.
בארצות הברית מגישים לעיתים כריך דומה ובו גבינת שמנת או מלפפון חמוץ.
כריכי המלפפון היו פופולריים ביותר במהלך התקופה האדוארדית ובהמשך גם במהלך התקופה הוויקטוריאנית בה נהגו לאכול ארוחת תה של מנחה מלאה בקרב החברה הגבוהה בלבד.
כריך חמאת בוטנים וריבה (באנגלית אמריקאית: peanut butter and jelly sandwich או בקיצור PB&J; באוסטרליה ובבריטניה: peanut butter and jam sandwich) הוא כריך פופולרי בעיקר בארצות הברית אך גם בקנדה, באוסטרליה ובבריטניה המכיל חמאת בוטנים וריבה של פירות (לרוב תותים או שזיפים).
הכריך פופולרי בארצות הברית, במיוחד בקרב ילדים; סקר משנת 2002 הראה שהאמריקאי הממוצע יאכל 1,500 כריכי חמאת בוטנים וג'לי לפני סיום התיכון.
לעיתים מוסיפים לכריך גם דבש, ממרח שוקולד, מרשמלו או סירופ מייפל.
בשנת 1968 יצרה חברת ג'י אם סמאקר (.The J.M.
Smucker Co) את ממרח הגובר המיועד עבור כריך זה.
ממרח הגובר כולל שכבות של חמאת בוטנים וריבה.
השילוב של חמאת בוטנים וריבה הפך פופולרי ברחבי ארצות הברית וברחבי העולם בתקופת מלחמת העולם השנייה עת שממרח חמאת בוטנים הייתה חלק ממנות הקרב שחולקו לחיילים כמו גם הריבה.
החיילים שילבו את שני הממרחים יחד על מנת לשפר את טעמה המלוח של חמאת הבוטנים.
גם בקרב אזרחי ארצות הברית הפך הכריך לפופולרי מאחר שבשנת 1943, בשל המלחמה, הונהג בארצות הברית קיצוב.
בעוד שחמאה וממרחים אחרים ניתנו בהקצבה, חמאת הבוטנים נמכרה בלא הגבלה, כמו גם פירות שאיפשרו ייצור ריבות.
כריך חמאת בוטנים, בננה וקותלי חזיר , המכונה גם כריך אלביס (Elvis sandwich), הוא כריך המכיל חמאת בוטנים, פרוסות בננה טרייה ורצועות בייקון (קותלי חזיר) מטוגנות.
לעיתים מטוגן הכריך כולו בחמאה (בדומה ללחם מטוגן).
מתכון זה נודע בשל העובדה שהיה מאכל האהוב ביותר על אלביס פרסלי.
אזכורים רבים של כריך זה בספרי הביוגרפיה ובמאמרים שנכתבו על אלביס הביאו לכך שהכריך זוהה עמו ולעיתים נושא את שמו.
ספרים אלה מתארים גרסאות שונות של המאכל שאותו הכינה אימו של אלביס לבנה, ובהם הבננות טוגנו בקרמל, ולעיתים הוגש המאכל בלחמנייה הוואית מתוקה.
גם ראש עיריית ניו יורק מייקל בלומברג ציין כי מאכל זה אהוב עליו ביותר וכי הוא היה רוצה שהכריך יהיה ארוחתו האחרונה.
כריך מונטה כריסטו הוא כריך שינקן וגבינה מטוגן המהווה וריאציה לכריך קרוק-מסייה מהמטבח הצרפתי.
בין השנים 1930–1960 בספרי הבישול האמריקנים היו מתכונים לכריך הזה תחת השמות: "כריך צרפתי", "כריך שינקן מטוגן" ו"כריך פרנץ' טוסט גבינה".
נהוג להשתמש בגבינת אמנטל או גרוייר.
לרוב, כריך מונטה כריסטו הוא מתובל ולא מתוק.
באופן מסורתי, הכריך כולו טבול בביצה טרופה ואז מטוגן.
ניתן להחליף את השינקין בבשר הודו.
באזורים מסוימים בארצות הברית צולים את הכריך ולא מטגנים.
נהוג להגיש ריבה לצד הכריך.
בסדרה שני גברים וחצי ג'ייק הרפר אומר שכריך מונטה כריסטו הוא הפתעה נהדרת.
בסדרה המכשפה הטובה סטפני ואדם מתחרים מי מכין כריך מונטה כריסטו טעים יותר וקאסי משכנעת אותם לשלב בין הכריכים.
בסרט שרק 2, הפיה הטובה דורשת קפה ומונטה כריסטו מג'רום (ציטוט: "ג'רום, קפה ומונטה כריסטו, עכשיו!") כמה רגעים לפני ששרק, חמור והחתול פורצים למפעל השיקויים שלה.
כרים בלערבי הוא כדורגלן עבר גרמני ששיחק בעמדת הקשר.
בלערבי נולד ב-1990 בברלין לאב מרוקאי ואם גרמניה.
בשנת 2008, בלערבי הצטרף לקבוצת הנוער (מתחת לגיל 19) של איינטרכט בראונשווייג.
הוא ערך את הופעת הבכורה שלו בקבוצה הבוגרת בעונת 09–2008, ועוד שתי הופעות במהלך עונת 10–2009.
בלערבי עזב את בראונשווייג לטובת קבוצת בונדסליגה אחרת, באייר לברקוזן.
בעקבות פציעה, בלערבי החמיץ את רוב משחקי הבונדסליגה של עונת 13–2012. בשנת 2013, הוא חזר מהפציעה לקבוצה הקודמת שלו, איינטרכט בראונשווייג בהשאלה.
בלערבי חזר ללברקוזן בתחילת עונת 15–2014. ב-23 באוגוסט 2014, הוא כבש את השער המהיר ביותר בתולדות הבונדסליגה, רק ב-9 שניות, במשחק הפתיחה של הליגה, מול בורוסיה דורטמונד, הוא הוביל את קבוצתו לניצחון חוץ 0–2.
בלערבי שיחק בנבחרות הצעירות של גרמניה (מתחת לגילאים 20 ו-21).
הוא זומן לנבחרת הבכירה באוקטובר 2010.
הוא ערך את הופעת הבכורה שלו ב-11 באוקטובר 2014, בהפסד חוץ לנבחרת פולין 0-2 במסגרת מוקדמות יורו 2016, כאשר הוא משחק את מלוא 90 הדקות.
ב-13 ביולי 2015 הוא כבש את שער הבכורה שלו בנבחרת בניצחון 0–7 על נבחרת גיברלטר.
כריכת מזונות הוא מונח שמגיע מעולם המשפט בדיני משפחה ומשמעותו כריכה של תביעת מזונות הילדים לתביעת הגירושין בבית דין רבני.
בישראל, יהודים יכולים להתגרש רק באמצעות בית הדין הרבני, עם זאת, חלק מהסוגיות יכולות להתברר גם בבית משפט לענייני משפחה.
בכדי שבית הדין הרבני יוכל לדון בנושאים אלה, יש לכרוך את הנושאים המבוקשים בתביעה הגירושין.
בית הדין הרבני לא מוסמך לדון בתביעה למזונות ילדים, אלא אם שני הצדדים הסכימו לכך.
בשנת 1969 בר"ע 120/69 שרגאי נ' שרגאי נקבעה הלכה כי לא ניתן לכרוך מזונות בבית הדין הרבני, כלומר, ניתן היה לתבוע אותם אך ורק בבית המשפט המחוזי (בתי המשפט לענייני משפחה הוקמו רק ב-1995).
התפתחות אפשרית קיימת בפסק-דין שניתן בשנת 2014 בג"ץ 5933/14 פלונית נ' פלוני שם קבע השופט ניל הנדל שהלכת שרגאי מבוטלת שכן, תביעת המזונות בבית המשפט היא תביעה של הילד ואמנם הדיון בבית הדין הוא בין ההורים, לכן אין מניעה לבצע את שניהם.
עם זאת, בדיון נוסף של אותו מקרה (דנג"ץ 6454/14), השופט אשר גרוניס אמר שלא זו הייתה כוונתו ושההלכה נותרה בעינה.
בשנת 2019 קבע בית המשפט העליון כי הלכת שרגאי עדיין תקפה, וכי אין לבתי הדין הרבניים סמכות לדון במזונות ילדים (בע"מ 7628/17 מיום 22 בספטמבר 2019 בהרכב של הנדל, מזוז וקרא).
השופט מזוז כתב "אני סבור כי הלכת שרגאי נכונה וראויה כיום, כפי שהייתה בעת שנקבעה, ואין לסטות ממנה", והשופט קרא הצטרף לעמדה זו, כנגד עמדתו של השופט הנדל שהיה במיעוט.
על אף זאת, בית הדין הרבני הגדול קבע בפסיקה מיום קבע מאוחר יותר (תיק 1250217/3 ביום 10 באוקטובר 2021) כי ניתן לכרוך, וכי יש סמכות לבתי הדין הרבניים לדון במזונות קטינים הכרוכים בתביעת גירושין.
פסיקות נוספות משנת 2022 של השופט שאול שוחט בבית המשפט המחוזי קובעות כי הסמכות לדון במזונות קטינים תימסר לבית המשפט ולא לבית הדין הרבני (רמ"ש 10968-07-22 מיום 26 בנובמבר 2022, רמ"ש 2223962-11-22 מיום 6 בדצמבר 2022)
בבג"ץ 5988-21 נידונו תביעות של אבות שחויבו במזונות בעקבות החלטות של בתי דין רבניים האזוריים בתל אביב יפו, בירושלים ובפתח תקווה שטענו כי אין לבתי הדין סמכות לדון במזונות ילדים (למעט דיון בהסכמת הצדדים).
בפסק הדין מ-2025 קבעו השופטות יעל וילנר ורות רונן שאין בסמכות בתי הדין הרבניים לדון במזונות ילדים, ונעם סולברג סבר בדעת מיעוט שבית הדין הרבני מוסמך לכך.
כרים מטמור הוא כדורגלן עבר אלג'יראי-צרפתי ששיחק בעמדת הקשר ההתקפי.
מטמור שיחק במרבית הקריירה שלו בגרמניה, בעיקר בפרייבורג, בורוסיה מנשנגלדבך, איינטרכט פרנקפורט, קייזרסלאוטרן ומינכן 1860, וערך 30 הופעות במדי נבחרת אלג'יריה, עמה השתתף במונדיאל 2010.
מטמור החל את הקריירה במועדוני נוער בעיר הולדתו שטרסבורג.
לקראת עונת 2005/06 חתם בפרייבורג, במטרה להשתלב תחילה בקבוצת המילואים.
מטמור הוקפץ עד מהרה לקבוצה הבכירה של פרייבורג, ששיחקה אז בליגת הבונדסליגה השנייה.
מטמור הפך לשחקן קבוע בהרכב הקבוצה, אך לא הצליח להעפיל עמה אל הבונדסליגה.
עם זאת, כישרונו צד את עיניהם של מועדונים בכירים, וביוני 2008 חתם על חוזה לארבע שנים בבורוסיה מנשנגלדבך, ששילמה עבורו לפרייבורג שני מיליון אירו.
בעונתו הראשונה של מטמור בבורוסיה מנשנגלדבך, 2008/09, מטמור היה שחקן הרכב קבוע, והיה חלק מקישור שכלל את מרקו רויס, חואן אראנגו ומייקל בראדלי.
באותה עונה ניצלה הקבוצה מירידה במחזור האחרון.
עונתו השנייה של מטמור בגלדבאך הייתה טובה יותר עבור הקבוצה.
בעונה השלישית של מטמור בקבוצה, 2010/11, הקבוצה ניצלה מירידה רק לאחר משחקי מבחן מול בוכום שסיימה שלישית בבונדסליגה השנייה.
בשני המשחקים, מטמור החליף את מרקו רויס בדקות הסיום.
בתום עונת 2010/11, שנה לפני תום חוזהו בגלדבאך, חתם מטמור באיינטרכט פרנקפורט על חוזה לשנה אחת, עם אופציה להארכה בשנתיים נוספות, כאשר סכום ההעברה בין המועדונים נשאר חסוי.
איינטרכט פרנקפורט שיחקה אז בבונדסליגה השנייה, ומטמור סייע לקבוצה להעפיל בעונתו הראשונה לבונדסליגה.
בעונת 2012/13 איינטרכט פרנקפורט הציגה יכולת מצוינת בבונדסליגה, כאשר מטמור היה חלק מקישור איכותי שכלל בנוסף גם את סבסטיאן רודה, שטפן אייגנר ואלכסנדר מאייר.
הקבוצה סיימה במקום השישי והבטיחה מקום במפעל הליגה האירופית.
עם זאת, מטמור לא נשאר בקבוצה לעונה שלישית, וחתם בקיץ 2013 בקייזרסלאוטרן, ששיחקה אז בבונדסליגה השנייה.
מטמור שיחק בקבוצה שתי עונות, בשתיהן הקבוצה סיימה בצמרת הבונדסליגה השנייה, אך לא הצליחה להעפיל לבונדסליגה.
בתום עונת 2014/15 עזב מטמור את קייזרסלאוטרן וחתם באל ערבי מכווית.
האפיזודה של מטמור באל ערבי הייתה קצרה מאוד, כאשר מטמור דרש מהקבוצה להתיר את חוזהו, עקב כשלים פיננסיים של הקבוצה, והוא אכן שוחרר באוקטובר 2015.
בינואר 2016 חתם מטמור בהאדרספילד טאון מהפוטבול ליג צ'מפיונשיפ, ליגת המשנה באנגליה, על חוזה עד לתום העונה.
הופעת הבכורה שלו בקבוצה נערכה כאשר נכנס כמחליף בהפסד 2-1 לברייטון.
את שערו הראשון בקבוצה הבקיע בניצחון 4-1 על לידס יונייטד במרץ 2016. בתום העונה שוחרר מהקבוצה, שלא רצתה להאריך את חוזהו.
בקיץ 2016 חתם מטמור במינכן 1860 מהבונדסליגה השנייה.
מטמור ערך 13 הופעות במועדון בעונת 2016/17, ונשר עם הקבוצה אל הליגה הגרמנית השלישית.
מטמור שוחרר מהקבוצה בקיץ 2017, לאחר שהקבוצה הורדה ליגה נוספת בעקבות עבירות תקציביות.
לאחר מכן עבר מטמור לאוסטרליה, וחתם באדלייד יונייטד, בה ערך שמונה הופעות.
קבוצה זו הייתה האחרונה של מטמור.
בשנת 2018 החל לשמש עוזר מאמן במועדון החובבים הגרמני קהלר FV, ולמעשה פרש ממשחק פעיל.
בפברואר 2007 ערך מטמור את הופעת הבכורה שלו בנבחרת אלג'יריה, במשחק מול נבחרת לוב.
בשנת 2010 השתתף מטמור עם נבחרת אלג'יריה בגביע אפריקה לאומות 2010, שם סיימה אלג'יריה רביעית, לאחר הפסד 4-0 לנבחרת מצרים במשחק טעון מאוד בחצי הגמר, והפסד 1-0 לנבחרת ניגריה במשחק על המקום השלישי.
באותה שנה, השתתף מטמור עם נבחרת אלג'יריה במונדיאל 2010, ממנו הודחה אלג'יריה בשלב הבתים עם נקודה אחת לאחר שלא הבקיעה ולו שער אחד, אך גם ספגה שני שערים בלבד.
במאי 2012 הודיע מטמור שהוא לוקח הפסקה מהקריירה הבינלאומית, מאחר שברצונו לפתח את קריירת המועדונים שלו.
מסיבה זו, מטמור לא זומן לסגל אלג'יריה למונדיאל 2014.
כרים חגוי הוא כדורגלן עבר תוניסאי ששיחק בעמדת הבלם.
חגוי החל את הקריירה במועדונים בתוניסיה, AS קסרין ואחר כך אטואל דו סאהל.
בשנת 2004 הוחתם על ידי שטרסבורג, ששיחקה אז בליגת העל הצרפתית.
בעונה הראשונה של חגוי בקבוצה, סיימה שטרסבורג במקום ה-11, וזכתה בגביע הליגה הצרפתית, אך חגוי לא שיחק במשחק הגמר, בו ניצחה שטרסבורג 2-1 את קן.
בעונתו השנייה של חגוי בשטרסבורג, 2005/06, שיחקה הקבוצה בגביע אופ"א והודחה בשלב 32 הגדולות, אך בתום העונה נשרה הקבוצה אל ליגת המשנה הצרפתית, וחגוי עזב את המועדון.
בקיץ 2006 חתם חגוי בבאייר לברקוזן מהבונדסליגה.
את הופעת הבכורה ערך ביולי 2006 בגביע הליגה הגרמנית, במשחק בו לברקוזן הפסידה 9-8 לשאלקה 04 בבעיטות הכרעה.
במשחק הבכורה של חגוי בבונדסליגה, במדי באייר לברקוזן, ניצחה לברקוזן 3-0 את העולה החדשה לבונדסליגה, אלמניה אאכן.
חגוי בעונתו הראשונה בבאייר לברקוזן צבר 24 הופעות ליגה, הציג משחק קשוח וצבר 11 כרטיסים צהובים, אך גם הציג הופעות חלשות לעיתים, כאשר זכורה הופעה בה הוחלף בדקה ה-23 במשחק ליגה מול בוכום, כאשר היה אחראי באופן ישיר לשניים משלושה שערים שבוכום הבקיעה בתחילת המשחק, שנגמר בתוצאה 4-1 לבוכום.
את שערו היחיד באותה עונה הבקיע במשחק במסגרת גביע אופ"א מול לאנס.
באותו משחק הורחק חגוי בכרטיס אדום.
חגוי צבר תשע הופעות בגביע אופ"א באותה עונה, בה הודחה לברקוזן על ידי אוסאסונה.
בעונתו השנייה בקבוצה, צבר חגוי 24 הופעות ליגה, והבקיע שני שערים.
בגביע אופ"א צבר חגוי 11 הופעות, והבקיע שער בניצחון 5-1 על גלאטסראיי.
לברקוזן הודחה מהמפעל על ידי זניט סנט פטרסבורג ברבע הגמר.
בעונה השלישית של חגוי בלברקוזן הוא איבד את מקומו בהרכב, וצבר 11 הופעות ליגה בלבד.
עם זאת, סייע לבאייר לברקוזן להעפיל לגמר הגביע הגרמני, בו הפסידה הקבוצה 1-0 לורדר ברמן, אך לא שותף באותו גמר.
יומיים לאחר גמר הגביע בו הפסידה באייר לברקוזן, חתם חגוי בהנובר 96 מהבונדסליגה בהעברה חופשית.
במשחקו הראשון בקבוצה היה שותף להדחתה המפתיעה מהגביע הגרמני על ידי איינטרכט טרייר מהליגות האזוריות, וגם במשחק הליגה הראשון של חגוי במדי הנובר הפסידה הקבוצה, 1-0 להרטה ברלין.
את שערו הראשון בקבוצה הבקיע חגוי בניצחון 5-2 על פרייבורג.
במשחק ליגה מול בורוסיה מנשנגלדבך הבקיע חגוי שני שערים עצמיים בהפסד 5-3. חגוי שיחק בסך הכל ארבע עונות מלאות בהנובר, והיה לשחקן הרכב קבוע במרביתן, כאשר הקבוצה התבססה לרוב בחלק העליון של הטבלה, כאשר חגוי משתף פעולה בהגנה עם שחקנים כסטיב צ'רונדולו, כריסטיאן פאנדר וכריסטיאן שולץ.
את עונת 2013/14 החל חגוי בהנובר, אך לקראת סוף חלון ההעברות חתם בשטוטגרט על חוזה לשנתיים, כאשר סכום ההעברה נשאר בלתי ידוע.
חגוי מיעט מאוד לשחק בשטוטגרט, ומצא את עצמו לעיתים בקבוצת המילואים.
חגוי עזב את שטוטגרט לאחר שתי עונות, בהן צבר שש הופעות ליגה בלבד.
בקיץ 2015 חתם חגוי בפורטונה דיסלדורף מליגת הבונדסליגה השנייה, שם שיחק עונה אחת, ולא הצליח להעפיל עם המועדון אל הבונדסליגה.
ב-15 באוגוסט 2016 חתם חגוי בסנט גאלן על חוזה לשנתיים.
ביולי 2018 הכריז על פרישה מכדורגל פעיל.
חגוי ערך את הופעת הבכורה שלו בנבחרת תוניסיה באוגוסט 2003, במשחק ידידות מול נבחרת גינאה.
בשנת 2004, היה חגוי חלק מסגל נבחרת תוניסיה לגביע אפריקה לאומות 2004, שנערך במדינתו תוניסיה.
חגוי פתח בכל ששת המשחקים של תוניסיה בטורניר, והיה השחקן הצעיר ביותר בסגל הנבחרת, שזכתה לבסוף בתואר, לאחר ניצחון 2-1 בגמר על נבחרת מרוקו.
באותה שנה השתתף חגוי עם הנבחרת האולימפית של תוניסיה באולימפיאדת אתונה (2004), שם שיחק בשלושת משחקי הנבחרת בשלב הבתים, אותו סיימה תוניסיה במקום השלישי והודחה.
בגביע אפריקה לאומות 2006 חגוי ותוניסיה הודחו ברבע הגמר מול נבחרת ניגריה.
חגוי הבקיע במשחק זה שער שוויון והמשחק הסתיים בתוצאה 1-1 לאחר 120 דקות, וניגריה ניצחה 6-5 בבעיטות הכרעה.
באותה שנה, השתתף חגוי עם נבחרת תוניסיה במונדיאל 2006, ממנו הודחה תוניסיה בשלב הבתים לאחר שסיימה במקום השלישי.
במוקדמות מונדיאל 2006 הבקיע חגוי צמד בניצחון 4-1 על נבחרת בוצוואנה.
בגביע אפריקה לאומות 2008 חגוי פתח בכל משחקי נבחרת תוניסיה, שהודחה ברבע הגמר על ידי נבחרת קמרון לאחר הפסד 3-2 בהארכה.
חגוי הוחלף במשחק זה בדקה ה-38 בגין פציעה.
חגוי השתתף עם תוניסיה גם בגביע אפריקה לאומות 2010, ממנו הודחה תוניסיה בשלב הבתים, ובגביע אפריקה לאומות 2012, ממנו הודחה תוניסיה ברבע הגמר לאחר הפסד 2-1 לנבחרת גאנה, שימש חגוי קפטן.
חגוי לא זומן לגביע אפריקה לאומות 2013 ולגביע אפריקה לאומות 2015, על אף שנבחרת תוניסיה העפילה לשני הטורנירים.
כרים אל-אחמדי אל-ערוסי הוא כדורגלן עבר הולנדי-מרוקאי ששיחק בעמדת הקשר האחורי.
אל-אחמדי נולד באנסחדה שבהולנד להורים ממוצא מרוקאי.
אל-אחמדי התחיל את הקריירה שלו בקבוצת נוער מקומית באנסחדה ממנה עבר למחלקת הנוער של טוונטה, הקבוצה הבחירה של העיר.
ב-21 במרץ 2004 אל-אחמדי ערך את הופעת הבכורה הרשמית שלו בקבוצה הבוגרת בניצחון 0-2 נגד אוטרכט.
את עונת סיים עם 7 משחקי ליגה.
ב-13 בנובמבר 2004 הבקיע את שער הבכורה שלו במועדון בניצחון 0-2 נגד ניימכן.
בעונת חלה ירידה במעמדו של אל-אחמדי בעיקר בעקבות הגעתם של קנדי באקירסיאוגלו ופטריק גריטסן.
בתחילת עונת נפצע בברכו במהלך משחק מוקדמות גביע אופ"א נגד לבדיה טאלין.
למרות הפציעה האריך את חוזהו במועדון עד שנת עם אופציה לשנתיים נוספות.
בנובמבר חזר לשחק בניצחון 1-7 נגד חרונינגן.
בעונת אל-אחמדי הפך לשחקן הרכב לאחר עזיבתם של באקירסיאוגלו ושארבל טומה לבורוסיה מנשנגלדבך.
בסוף יולי אל-אחמדי האריך את חוזהו במועדון עד .
במהלך העונה שיחק בעיקר כמגן.
ב-16 באפריל 2008 אל-אחמדי חתם בפיינורד תמורת 5 מיליון אירו.
בתחילת העונה הוא נפצע במפשעה וב-2 באוקטובר 2008 ערך את הופעת הבכורה שלו בקבוצה בניצחון 1-2 נגד קאלמאר במסגרת גביע אופ"א.
3 ימים לאחר מכן, הוא ערך את הופעת הבכורה שלו בליגה בניצחון 0-2 נגד ניימכן.
ב-9 בנובמבר 2008 אל-אחמדי כבש את שער הבכורה שלו בפיינורד בניצחון 2-5 נגד אוטרכט.
באפריל נפצע בקרסול ונעדר כחודש וחצי, אך הספיק לשחק במשחק האחרון של העונה.
במסגרת רבע גמר הגביע ההולנדי אל-אחמדי הבקיע צמד בו ניצחה פיינורד 2-3 את ניימכן.
ב-25 בינואר 2011 הושאל לאל אהלי דובאי מליגת העל של איחוד האמירויות הערביות עד לסיום העונה.
ב-4 בפברואר 2011, הוא ערך את הופעת הבכורה שלו בקבוצה בתיקו 0-0 נגד א-דארפה.
ב-24 במרץ 2011 הבקיע את שערו הראשון בקבוצה בתיקו 2-2 נגד אל-איתיחאד כלבה.
בתום העונה אל אהלי פנתה לאל-אחמדי על מנת להחתימו על חוזה חדש, אך אל-אחמדי דחה את ההצעה כיוון ששאף להתקדם בכדורגל האירופי.
ב-2 ביולי 2012 אל-אחמדי חתם באסטון וילה מהפרמייר ליג תמורת כ-2 מיליון פאונד.
ב-14 ביולי 2012 אל-אחמדי ערך את הופעת הבכורה שלו בניצחון 1-2 נגד ברייטון אנד הוב אלביון ואף נבחר לאיש המשחק.
בסוף חודש אוגוסט של אותה שנה, אל-אחמדי נבחר לכדורגלן החודש באנגליה.
ב-1 בספטמבר 2014 חזר לקדנציה שנייה בפיינורד בה חתם ל-3 שנים.
אל-אחמדי היה שותף לזכייה של פיינורד באליפות בעונת אחרי 19 שנים ופעמיים בגביע.
ב-9 ביולי 2018 אל-אחמדי חתם לשנתיים באל-איתיחאד מליגת העל הסעודית.
בנעוריו, אל-אחמדי שיחק בנבחרות הצעירות של הולנד, אך בגיל 20 החליט לנצל את שורשיו המרוקאים ולייצג את נבחרת מרוקו ושיחק עם נבחרת מרוקו בכדורגל עד גיל 20 בגביע העולם בכדורגל עד גיל 20 שנערך בהולנד בשנת ואף הגיע עמה למקום הרביעי.
ב-11 בפברואר 2009 ערך את הופעת הבכורה שלו בנבחרת הבוגרת בתיקו 0-0 נגד .
ב-12 באוגוסט 2009 הבקיע את שער הבכורה שלו בנבחרת בתיקו 1-1 נגד .
אל-אחמדי השתתף עם הנבחרת 3 פעמים בגביע אפריקה לאומות בשנים 2012, 2013 ו-2017.
שחקן החודש בפרמייר ליג: אוגוסט
כריכת חבל טבור (בלועזית: Nuchal Cord) היא מצב רפואי בו חבל הטבור נכרך סביב צוואר העובר במהלך ההיריון.
כריכת חבל הטבור היא תופעה שכיחה, ומתרחשת ב-5%–29% מההריונות (תלוי בשבוע ההריוני).
מצב רפואי זה נחשב שפיר, ותחלואה או השפעות שליליות של התופעה נחשבות נדירות ולא הוכחו סטטיסטית.
האבחון יכול להתבצע בזמן ההיריון או במהלך הלידה.
פענוח כריכת חבל הטבור באמצעות אולטרה סאונד יכול להתבצע טרם הלידה ותועד לראשונה בשנת 1982. ב-2004 התפרסם מחקר שמטרתו הייתה לקבוע את דיוק וחשיבות האולטרה סאונד באבחון של כריכת חבל הטבור.
המחקר נערך על 289 נשים במקביל, עליהן בוצעה בדיקת אולטרה סאונד בטנית זמן קצר לפני צירי לידה.
בהסתכלות על צוואר הילוד, זוהתה נוכחות של חבל הטבור, אך את עצם היותו כרוך ניתן היה לראות רק כאשר חבל הטבור נכרך סביב לפחות שלושה או ארבעה צדדים של צוואר הילוד.
בפועל, כריכת חבל הטבור התרחש בלידות של 52 מתוך 289 הנשים שנבדקו, וב-35% מהמקרים הכריכה נמצאה טרם הלידה בבדיקת האולטרה סאונד שבוצעה לפני ובסמוך ללידה.
בדיקת האולטרה סאונד איבחנה באופן שגוי 19% מהמקרים, בהם נמצאה כריכה של חבל הטבור למרות שבפועל היא לא הייתה קיימת.
במחקר זה, לבדיקת האולטרה סאונד היו 35% דיוק במציאת כריכה בודדת של חבל הטבור סביב צוואר הילוד, ו-60% דיוק כאשר חבל הטבור נכרך יותר מפעם אחת.
ולד עם כריכת חבל טבור ייוולד לעיתים עם חבל הטבור כרוך סביב צווארו.
תסמינים אפשריים שעלולים להופיע הם אפרוריות של עור הפנים, פטכיות מרובות על עור הפנים, דימומים בעיניים והמטומה מסביב לצוואר.
כריכת חבל הטבור מסווגת ל-2 סוגים:
סוג A – חבל הטבור כרוך סביב צוואר העובר ויכול להחליק ממנו.
סוג B – חבל הטבור כרוך סביב צוואר העובר כך שאינו מסוגל להחליק ממנו.
הטיפול בכריכת חבל הטבור מוכוון למניעת דחיסת חבל הטבור (מצב בו נחסמת אספקת הדם לעובר).
טכניקת הטיפול בכריכת חבל הטבור משתנה בהתאם לעוצמת הליפוף מסביב לצוואר התינוק.
במידה וחבל הטבור כרוך באופן רופף מסביב לצוואר העובר, ניתן להחליק את חבל הטבור מעל ראשו של העובר ובכך ליילד בצורה רגילה את העובר ולהניחו על בטן האם.
אם חבל הטבור כרוך באופן הדוק מסביב לצוואר התינוק, המיילד יכול לנסות להחליק את חבל הטבור מעל אחת הכתפיים של התינוק וליילד את העובר בצורה זו, לאחר הלידה ניתן להתיר את חבל הטבור בצורה מלאה.
במצב בו חבל הטבור כרוך בעוצמה רבה מכדי להחליקו מעל אחת הכתפיים, ניתן לבצע היפוך (המכונה somersault maneuver) על מנת לאפשר ליילד את העובר.
המיילד יכול לבחור גם בחיתוך של חבל הטבור במידה ושאר טכניקות הטיפול בכריכת חבל הטבור אינן אפשריות.
ישנם מחקרים שמצביעים על תחלואות שעלולת להיגרם לולד עם כריכת חבל הטבור כמו הלם, בעיות נשימתיות, ברדיקרדיה, אנמיה ואף לידה שקטה במקרים נדירים.
למרות זאת, במחקרים מקיפים שנעשו בתחום נמצא כי אין קשר סטטיסטי מובהק בין כריכת חבל הטבור (ליפוף בודד או ליפופים רבים) לבין תחלואה ופגיעות עתידיות בעובר (כולל תמותה) ולכן לרוב נחשב מצב זה כמצב שפיר.
ישנם מחקרים המצביעים על קשר בין כריכת חבל הטבור לתחלואות שונות בטווח הקצר.
עדיין לא ברור האם הסיבוכים שלאחר הלידה הם תוצאה ישירה של כריכת חבל הטבור, או שהם תוצאה של הטיפול בכריכה, המתבצע באמצעות חיתוך חבל הטבור לאחר הצמדת דפנותיו זו לזו.
כרים אנסארי-פרד (בפרסית: کریم انصاریفرد; נולד ב-3 באפריל 1990) הוא כדורגלן עבראיראני ששיחק בעמדת החלוץ בנבחרת איראן.
אנסארי-פרד נולד בארדביל למשפחה ממוצא אזרי.
הוא התחיל את הקריירה שלו בקבוצת הילדים של אינטר קמפוס, ממנה עבר לזוב אהאן ארדביל ובגיל 16 הצטרף למחלקת הנוער של סאיפא.
בקיץ אנסארי-פרד צורף לקבוצה הבוגרת של המועדון על ידי המאמן עלי דאי.
בשתי עונותיו הראשונות בקבוצה הבוגרת, אנסארי-פרד לא הצליח להטביע את חותמו, את בעונת הגיע עונת הפריצה שלו והוא כבש 13 שערים ומשך את תשומת ליבן של בורוסיה דורטמונד, סלטיק, סטיאווה בוקרשט ואברטון.
למרות זאת, ב-14 ביולי 2011 אנסארי-פרד האריך את חוזהו בשנתיים.
את עונת אנסארי-פרד סיים כמלך שערי הליגה עם 20 שערים.
ב-17 ביוני 2012 אנסארי-פרד חתם לשלוש שנים בפרספוליס והתאחד עם מאמנו בסייפה, עלי דיי.
אנסארי-פרד סיים את העונה עם 8 שערים ב-31 משחקי ליגה בהם שותף.
ב-13 ביולי 2013 אנסארי-פרד חתם בטרקטור סאזי.
ב-1 באוגוסט 2013 אנסארי-פרד ערך את הופעת הבכורה שלו בקבוצה בתיקו 1-1 נגד גוסטארש פולאד.
באותה עונה הוא זכה עם הקבוצה בגביע חאזפי וכבש 14 שערי ליגה והפך למלך שערי ליגת העל האיראנית בפעם השנייה בקריירה.
ב-29 באוגוסט 2014 אנסארי-פרד חתם לשנתיים באוססונה מהליגה הספרדית השנייה.
ב-4 באוקטובר 2014 אנסארי-פרד ערך את הופעת הבכורה שלו בקבוצה במשחק הליגה נגד ראסינג סנטאנדר.
לאחר שמיעט לקבל דקות משחק, בקיץ אנסארי-פרד חתם בפאניוניוס מליגת העל היוונית.
ב-3 באוקטובר 2015 אנסארי-פרד הבקיע את שער הבכורה שלו בקבוצה בניצחון 1–5 נגד פאנטוליקוס.
ב-7 בנובמבר הבקיע את שער הבכורה שלו בקבוצה נגד פלטניאס, שהיה גם שער הבכורה שלו.
ב-13 בינואר 2017 אנסארי-פרד חתם לשלוש שנים וחצי באולימפיאקוס תמורת 200 אלף אירו ו-10% ממכירה עתידית.
ב-24 בינואר אנסארי-פרד ערך את הופעת הבכורה שלו בקבוצה בתיקו 1-1 נגד אריס סלוניקי, בו גם הבקיע את שער הבכורה שלו בקבוצה.
בעונת אנסארי-פרד כבש 17 שערי ליגה ב-25 משחקים, אך בסיום העונה שוחרר אחרי מחלוקות עם ההנהלה.
ב-3 בנובמבר 2018 אנסארי-פרד חתם לשנה וחצי בנוטינגהאם פורסט מהפוטבול ליג צ'מפיונשיפ.
באותו יום, אנסארי-פרד ערך את הופעת הבכורה שלו בקבוצה בניצחון 0–1 נגד שפילד יונייטד.
ב-12 ביולי 2019 אנסארי-פרד חתם בא-סאיליה מליגת העל הקטרית.
בקיץ הצטרף לאומוניה ניקוסיה מליגת העל הקפריסאית.
ב-31 בינואר 2024 חתם באריס סלוניקי מליגת העל היוונית.
אנסארי-פרד שיחק בצעירותו בנבחרות הצעירות של איראן.
בנובמבר אנסארי-פרד ערך את הופעת הבכורה שלו בנבחרת הבוגרת בניצחון 0–1 נגד , בו גם הבקיע את שער הבכורה שלו בנבחרת.
ב-15 בינואר 2011 אנסארי-פרד הבקיע במשחק נגד במסגרת גביע אסיה 2011, ובכך הפך לאיראני הצעיר בהיסטוריה שכובש בגביע אסיה בכדורגל.
אנסארי-פרד השתתף עם הנבחרת בשלושה גביעי אסיה ושני מונדיאלים.
מלך השערים בליגת העל האיראנית: (21 שערים), (14 שערים)
נבחרת העונה בליגת העל האיראנית: ,
כריך סאב , אשר נקרא גם כריך איטלקי, הוא סוג של כריך המורכב מבגט טרי חתוך לאורך, אשר ממולא בנקניק, גבינה, ירקות, רטבים ותבלינים.
הכריך הומצא בתחילת המאה ה-20 בקהילות המהגרים האיטלקיות בצפון-מזרח ארצות הברית.
באזורים שונים ברחבי ארצות הברית ישנם שמות שונים לכריך, ולעיתים גם וריאציות מקומיות שונות.
רשתות מזון מהיר בינלאומיות רבות מתמחות בהכנת הכריך, בהן Firehouse Subs, קוויזנוס, Mr.
Sub והרשת הגדולה ביותר מביניהן - סאבוויי.
בארצות הברית ישנן מסעדות רבות המתמחות בהכנת הכריך.
כרים קג'יקנקוביץ' מאסימוב (בקזחית: Kärim Qajımqanulı Mäsimov) הוא מדינאי קזחי, עורך דין ששימש כיו"ר הוועדה לביטחון לאומי של קזחסטן (KNB), מנגנון ביטחון הפנים, מ-8 בספטמבר 2016 עד להדחתו ב-8 בינואר 2022. שימש פעמיים כראש ממשלת קזחסטן (2007–2012, 2014-2016), מנהל הסגל הנשיאותי של קזחסטן (2012–2014).
מאסימוב סיים את לימודיו באוניברסיטת בייג, אוניברסיטת פקינג בבייג, ובית הספר למינהל הציבורי של קזחסטן.
הוא כלכלן ומומחה למשפט בינלאומי הדובר רוסית, אנגלית, סינית וערבית.
ב-19 בינואר 2006 התמנה לסגן ראש הממשלה ושר הכלכלה בין החודשים אפריל לאוקטובר.
ב -10 בינואר 2007 הוא מונה לראש הממשלה.
בספטמבר 2012, הוא מונה לראש המינהל הנשיאותי, ובאפריל 2014, כאשר ראש הממשלה סריק אחטוב התפטר, הוא שימש שוב כראש הממשלה.
הוא התפטר ממשרת ראש הממשלה ב-8 בספטמבר 2016.
מספטמבר 2016 עד ינואר 2022 עמד בראש שירות הביטחון, הוועדה לביטחון לאומי של קזחסטן, אך במהלך המחאות בקזחסטן (2022) הודח ונעצר באשמת בגידה.
כרים אבו שקרה (נולד ב-1982) הוא צייר ואמן ערבי-ישראלי.
נולד וגדל באום אל פחם, בן למשפחת אבו שקרה הידועה בתשוקה לאמנות ויצירה.
ציוריו של אבו שקרה מושפעים מזיכרונות ילדותו: שיטוטים בטבע, ציד ודיג.
ציוריו מציגים סצנות שכוללות שילוב מיוחד בין שלושה מרכיבים: האדם, הטבע והחיה, אותם הוא שוזר בציוריו ומגיעים מזיכרונותיו.
ציוריו הם מעין אוטוביוגרפיות לחוויותיו שלו, אבו שקרה מעיד כי הציור נובע מתוכו, הוא אינו מתכנן את הציור, הוא נזכר לעיתים במצב מדיטטיבי כמעט בו הוא מרגיש ולאחר מכן מצייר מבלי לשים לב לדבר מלבד הציור.
"זיכרון העבר נקרא להופיע מחדש ולהפוך לישות חומרית באמצעות העברתו מהדמיון אל הציור" שני הנושאים חוזרים על עצמם בציורים בטכניקות ובסגנונות שונים, הטכניקה משמשת את אבו שקרה ככלי באמצעותו הוא מלביש את האובייקט בצורה חדשה ונותן לה משמעות אחרת.
עבודותיו האקספרסיביות מתאפיינות בגודש חומרי ובמחוות ישירות לציורים קאנוניים מן המודרניזם המערבי (פיקאסו, ואן גוך).
אבו שקרה יצר מאות ציורים והוא מצייר בעיקר על בדים גדולי ממדים עם שמנים או צבעי אקריליק.
ציוריו בגדלים שונים, כשהגדול ביותר שיצר אי פעם היה בגובה שני מטרים ורוחבו שבעה מטרים, והוא נמכר לדמות בעלת השפעה רבה בישראל.
כמו כן, כרים מושפע מעבודותיו של דודו המנוח, עאסם אבו שקרה, שתמך בתשוקתו וכישרונו של כרים לאמנות.
ב־2009, בתערוכה "מאוהב בצבע ובמכחול", הציג כרים סדרת ציורים המבוססת על צילום של דודו, מתוך קטלוג תערוכה שהתקיימה במוזיאון תל אביב ב-1994 (דודו נפטר ב־1990).
בסדרת הציורים של כרים מופיעה דמות גבר שרגליו משוכלות, וידיו על ברכו.
הציורים מופיעים בסגנונות שונים, חלקם בסגנונות הקרובים לסגנון הציור של עסאם.
ב־2015 אבו שקרה מציג תערוכת יחיד "אחדות האדם, הטבע והחיה" בגלריה לאמנות אום אל-פחם אותה אצר אחמד כנעאן.
ציוריו המוצגים הם כמעין ביטוי אוטוביוגרפי של האמן.
"הייתה לי ילדות נהדרת, כמו ילדים אחרים בתקופתי, נהגתי לבלות את הזמן החופשי שלי בטיול בטבע, אהבתי לצוד, בייחוד ציפורי שיר אדומות, וגם אהבתי לדוג, הרגע הנהדר בו הדג היה נתפס בקרס החכה, הייתי נוהג להסתכל בדג הנאבק על חייו, כמעט מת".
אבו שקרה מתאר את הרגעים בהם הדג היה נתפס בחכה והוא היה מתבונן בו כשהוא נאבק ברגעי חייו האחרונים.
רגעי המאבק עם המוות מרגשים אותו.
הסצנות המוצגות כוללות שילוב מיוחד בין שלושת המרכיבים: שיחי הצבר, הציפורים, הדגים ובעלי החיים.
אבו שקרה עוסק במוטיב הצבר בציור - נושא שחזר בציוריו של עאסם אבו שקרה.
בתחילת דרכו הצבר הופיע בציוריו כפי שהוא מופיע בטבע, כשיח או כגדר כאשר בדרך כלל הצבעים כהים ובאווירה מעומעמת, את הצבר הציג בצורה ריאליסטית ומדויקת.
בציוריו החדשים אבו שקרה משתמש בפלטת צבעים זוהרת של ורוד כתום וצהוב וסגנון ציורו השתנה, הצבר מוצג בצורות גאומטריות שונות המזכירות את הפירוק הקוביסטי, פעמים אחרות הצבר מופיע בסגנון אקספרסיבי המשלב נקודות וקווי מתאר חדים.
סדרת הציורים "אספר לאללה הכל"
סדרה של כעשרה ציורים בגדלים ובתכנים שונים בעקבות מקרה של ילד סורי שאיבד את כל משפחתו במלחמה.
שמה של הסדרה הגיעה מתוך משפט אותו אמר הילד לתקשורת כאשר סיפר "אני רוצה לספר לאללה הכל".
סדרת העבודות נבדלת מעט בסגנון ובשיטת העבודה משאר העבודות של אבו שקרה.
כרים מתאר כי "הצופה בציור אמור, אפוא, להגיב לו כאילו הוא צופה בסצנה אמיתית וחיה".
סדרה זו מלאה במספר מסרים שהחשובים שבהם הם ילדים במצב מלחמה והמציאות של אובדן הילדות, ההורים והבית והאובדן האפשרי של החיים.
מסר נוסף הוא השפעת המלחמות על חופש היצירה ושגשוג המחשבה.
2015 - סיבולת הקקטוס, גלריה אחת, רמאללה.
2015 - אחדות האדם, הטבע והחי, גלריה לאמנות אום אל- פחם, אוצר: אחמד כנעאן.
2013 - דיוקן עצמי, גלריה אבדאע בכפר יאסיף, אוצר: אחמד כנעאן.
2012 - זכרונות ילדות, גלריה השלום, גבעת חביבה, אוצרת: אתי עמירם ואסנת בן שלום.
2009 - שחור לבן, התיאטרון הלאומי הפלסטיני, ירושלים.
2008 - "מאוהב בצבע ובמכחול", הגלריה העירונית תמרה, אוצר: אחמד כנעאן, קטלוג ומאמר עריכת ד"ר עאידה נסראללה.
2016 - שורשים של זהות, ביירות, לבנון.
2014 - המבטים שלי בראיית הזמן, Hosh El-Fan Elfalasteny, ירושלים.
2012 - מסכת עצים, בית יגאל אלון בגינוסר, אוצרת: נאוה שושני.
2012 - הזית באמנות הפלסטית, גלריה אל סראיא, נצרת, אוצר: אחמד כנעאן.
2011 - פסטיבל אוסטראקא בשרם א'שיח, מצרים, אוצר: מוחמד חמידה.
2010 - עזה לא אוזלת, קבוצת שבאביק לאמנות עכשווית, עזה.
2009 - "פורטרטים עם ארומה 2", גלריית יגאל אלון, טבריה.
2008 - "Etre Nee Nue/desiderata", גלריה זיכרון העתיד לאמנות עכשווית, פריז, צרפת.
2006 - "קפה שחור", פסטיבל חג החגים, בית הגפן, חיפה, אוצרת: חנה קופלר.
כריך רוּבּן הוא כריך אמריקאי קלוי העשוי מקורנד ביף, גבינת אמנטל, כרוב כבוש ורוטב רוסי הקלויים בין פרוסות לחם שיפון.
מאכל זה מזוהה לרוב עם מעדניות יהודיות בעיר ניו יורק, אף על פי שאינו כשר.
רובן קולקופסקי וברני שימל, מלון בלקסטון: אומהה, נברסקה
חלק טוענים כי רובן קולקופסקי (במקורות מסוימים שם משפחתו קוצר לקיי), בעל מכולת יהודי יליד ליטא שהתגורר באומהה, נברסקה, היה מזמין כריך עשוי קורנביף ופסטרמה במשחק הפוקר השבועי בו שיחק במלון בלקסטון בין השנים 1920–1935. בין המשתתפים, שכינו עצמם "הוועדה", נכח גם בעל המלון, צ'ארלס שימל.
בנו של שימל, שעבד במטבח, הכין עבור קולקופסקי את כריך הרובן הראשון, כשהוסיף להזמנתו הקבועה גבינה שווייצרית ורוטב אלף האיים, והגיש אותם בלחם שיפון.
הכריך זכה לתהילה מקומית לראשונה כששימל הכניס אותו לתפריט ארוחת הצהריים של בלקסטון, ותהילתו התפשטה כאשר עובד לשעבר במלון זכה בתחרות הרעיונות הארצית לכריכים עם המתכון.
באומהה מציינים ב־14 במרץ את יום הרובן.
סיפור זה מוזכר בסרט "חידון האשליות", שם דיק גודווין, הדמות הראשית, מזמין ואוכל רובן במסעדה עם צ'ארלס ואן דורן, והם דנים במקורות הכריך.
גרסה אחרת טוענת כי יוצרו של הרובן היה ארנולד רובן, הבעלים הגרמני-יהודי של מעדניית רובן (1908–2001) בעיר ניו יורק.
על פי ראיון עם קרייג קלייבורן, ארנולד רובן יצר את "ספיישל רובן" בסביבות 1914. ברנרד סובל בספרו "פעימות בברודוויי: זיכרונותיו של יחצ"ן" (Broadway Heartbeat) משנת 1953 גורס כי הכריך היה אלתור שיצר ארנולד עבור מרג'ורי רמבו כאשר השחקנית המפורסמת ביקרה במעדניית רובן לילה אחד כשהמזווה היה ריק באופן חריג.
גרסה נוספת מייחסת את ההמצאה לאלפרד שייוינג, טבח במעדניית רובן, וטוענת שהוא יצר את הכריך לבנו של רובן, ארנולד רובן הבן, בשנות ה-30.
כרים דויד אדיימי הוא כדורגלן גרמני המשחק בעמדות החלוץ והקיצוני בקבוצת בורוסיה דורטמונד מהבונדסליגה ובנבחרת גרמניה.
אדיימי גדל במחלקות הנוער של באיירן מינכן ואונטרהאכינג.
לפני עונת 2018/19 חתם אדיימי ברד בול זלצבורג מהבונדסליגה האוסטרית.
בין השנים 2018–2020 הושאל אדיימי לליפרינג מהליגה האוסטרית השנייה.
ב-3 ביוני 2020 ערך אדיימי את הופעת הבכורה שלו במדי רד בול זלצבורג בליגה, בניצחון 0–2 על ראפיד וינה, במסגרת המחזור ה-23 לעונת 2019/20.
ב-10 במאי 2022 חתם אדיימי בשורות בורוסיה דורטמונד ל-5 שנים תמורת 38 מיליון אירו.
ב-29 ביולי ערך את הופעת הבכורה שלו במועדון, בניצחון 0–3 על מינכן 1860 במסגרת הסיבוב הראשון של הגביע הגרמני לעונת 2022/23. במשחק זה הבקיע את שער הבכורה שלו במועדון.
ב-5 בספטמבר 2021 ערך אדיימי את הופעת הבכורה שלו בנבחרת גרמניה, כשנכנס כמחליף בניצחון 0–6 על נבחרת ארמניה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.
מלך השערים בליגה האוסטרית: 2021/22 (19 שערים, יחד עם ג'אקומו וריוני)
נבחרת העונה בליגה האוסטרית: 2021/22
כרים דרמאנה הוא כדורגלן טוגולזי המשחק בעמדת הקשר האחורי בקבוצת פיינורד מליגת העל ההולנדית ובנבחרת טוגו.
דרמאנה גדל במחלקות הנוער של WAFA ושל פלאנט פוט טוגו.
ב-1 בפברואר 2022 חתם על חוזה לארבע עונות וחצי בפיינורד מליגת העל ההולנדית.
ב-11 במאי ערך את הופעת הבכורה שלו במועדון, בניצחון 0–1 על גו אהד איגלס במסגרת המחזור ה-33 בליגת העל ההולנדית לעונת 2021/2022.
ב-24 במרץ 2022 ערך דרמאנה את הופעת הבכורה שלו בנבחרת טוגו, בניצחון 0–3 על נבחרת סיירה לאון במשחק ידידות.
כרים בודיעף הוא כדורגלן קטרי יליד צרפת ממוצא אלג'יראי המשחק בעמדת הקשר האחורי בקבוצת א-דוחייל מליגת העל הקטרית ובנבחרת קטר.
בודיעף גדל במחלקות הנוער של לוריאן ונאנסי מצרפת.
בשנת 2010 חתם בלחוויאה (לימים א-דוחייל) מליגת העל הקטרית.
ב-21 בדצמבר 2013 ערך בודיעף את הופעת הבכורה שלו בנבחרת קטר, בתיקו 1-1 נגד נבחרת בחריין במשחק ידידות.
ב-31 במאי 2015 הבקיע את שער הבכורה שלו בנבחרת, בתיקו 1-1 נגד נבחרת צפון אירלנד במשחק ידידות.
כרים חלף היה עורך דין ופוליטיקאי פלסטיני, שכיהן כראש עיריית רמאללה בשנים 1972–1982. חלף נפצע קשה בפיגוע של המחתרת היהודית ב-1980.
חלף נולד למשפחה פלסטינית נוצרית עשירה מרמאללה.
אביו, חנא חלף, היה איש עסקים שהיגר לארצות הברית ב-1921 ועבד בה מספר שנים לפני שחזר בסופו של דבר לרמאללה.
חלף למד באוניברסיטת קהיר במצרים, שם קיבל תואר במשפטים, לאחר מכאן עבד כפרקליט המחוזי ברמאללה.
במאי 1972 נבחר לראש עיריית רמאללה, לאחר שראש העיר הקודם, נדים אל־זארו, הודח בידי ישראל.
עם בחירתו פעל למען הקמת אוניברסיטה בעיר.
אחר כך היה חבר הנהלת אוניברסיטת ביר זית.
חלף אימץ עמדות מתונות במידה רבה בנוגע לישראל ואף נפגש עם משה דיין בביקור במועצת העירייה; הוא תמך במדיניות של אי שיתוף פעולה עם הכיבוש הצבאי של הגדה המערבית, אך היה בין פקידי הציבור הפלסטינים הראשונים שדגלו בפתרון שלום של שתי מדינות.
בשנותיו הראשונות כראש עיר, חלף לא שש להתמודד עם יאסר ערפאת ועם הארגון לשחרור פלסטין.
עם זאת, כאשר עמד בפני בחירה מחדש ב-1976, החל להיווצר פיצול בין פוליטיקאים תומכי ומתנגדי אש"ף בעיריות הפלסטיניות.
בשלב זה החל חלף לתאם מגעים עם אש"ף ולקדם את הארגון ככלי הטוב ביותר של הפלסטינים למשא ומתן לשלום.
בין השאר סירב להשתתף במשלחת ירדנית לוועידת ז'נבה, בטענה שאש"ף הוא המיצג את הפלסטינים.
שינוי גישה זה אפשר לחלף לזכות בקדנציה שנייה; בשנה שבה פקידים רבים בגדה המערבית הודחו מתפקידם על כך שלא תמכו כראוי בערפאת ובמטרותיו.
הוא זכה בקדנציה שלישית ב-1980.
בשנת 1978 היה בין מייסדי הוועדה להכוונה לאומית, ועדה של מנהיגים פלסטינים שהוקמה במטרה להיאבק באמצעים פוליטיים נגד תוכנית האוטונומיה של הסכמי קמפ דייוויד.
עם הקמת המנהל האזרחי בסוף 1979, סירב חלף לשתף אתו פעולה.
ב-2 במאי 1980 נרצחו בחברון שישה תלמידי ישיבה ישראלים על ידי חמושים פלסטינים.
המחתרת היהודית, שקמה באותה עת החליטה לנקום את מותם.
במאי הטמינה הקבוצה מטעני נפץ בכלי רכב השייכים לכמה מנהיגים פלסטינים בולטים, כולל רכב הקדילאק סדאן של חלף.
מהמטענים נפצעו קשה בסאם א-שכעה, ראש עיריית שכם, וחלף.
שניהם אושפזו במצב אנוש, והאירוע גרם לכך ששכעה איבד את שתי רגליו.
חלף איבד את רגלו הימנית בפיגוע.
הוא הועבר לארצות הברית לטיפול רפואי, הוא חזר לרמאללה לאחר כחצי שנה, והשתמש בתותבת ובמקל הליכה למשך שארית חייו.
ישראל התירה לו לחזור לתפקיד ראש העירייה אך נאסר עליו לעסוק בפעילות פוליטית.
השב"כ פתח בחקירת הפיגועים, אך המחתרת היהודית לא התגלתה במשך כמה שנים.
שלושה מחברי המחתרת היהודית נידונו למאסר עולם והיתר לעונשים של שבע שנות מאסר ומטה.
הנשיא חיים הרצוג נתן לרובם לבסוף חנינה או קיצר את עונשם.
במרץ 1982 הדיחה ממשלת ישראל את חלף מתפקידו כראש העירייה, בשל סירובו לשתף פעולה עם הממשל הצבאי בגדה המערבית ובשל פעילותו בוועדה להכוונה לאומית שפעילותה נאסרה על ידי ישראל.
נאסר עליו לעזוב את הגדה, הוא הוגלה לבית החורף שלו ביריחו והוחלף במושל צבאי ישראלי.
אחר כך היה חבר המועצה המרכזית הפלסטינית כנציג השטחים.
כריך טוסט הוא כריך שבו המילוי בין שתי פרוסות הלחם הוא פרוסה דקה של לחם קלוי, העשויה להיות משומנת בחמאה.
על פי מתכון משנת 1861, ניתן להוסיף מלח ופלפל לפי הטעם.
בגמרא מוזכר כי הבבלים היו אוכלים מאכל דומה.
מתכון לכריכי טוסט כלול בחלק "בישול לחולה" בספרה של הגברת ביטון לניהול משק הבית משנת 1861 מאת איזבלה ביטון, שכתבה על הכריך, "ניתן לגוון את הכריך הזה על ידי הוספת מעט בשר חזיר מפורק, או פרוסות עדינות מאוד של בשר קר, לטוסט.
כל אחת מצורות הגשה אלו יהיו מפתות מאוד לתאבונו של החולה".
בנובמבר 2011, כריך הטוסט נוצר מחדש על ידי החברה המלכותית לכימיה לציון 150 שנה לפרסום הספר לניהול משק הבית של ביטון.
החברה ביקשה להחיות את המנה הנשכחת בעקבות המיתון הגדול לאחר חישוב העלות הנמוכה של 0.075 פאונד לכריך.
הם כינו אותו "ארוחת הצהריים החסכונית ביותר במדינה", והציעו 200 פאונד (שווה ערך ל-259.31 פאונד ב-2021) למי שיכול ליצור ארוחה אכילה זולה יותר.
לאחר כמות הצעות רבה, התחרות נסגרה שבעה ימים לאחר מכן והפרס הכספי ניתן למשתתף שנבחר באקראי.
במסעדה The Fat Duck של הסטון בלומנטל מוגשים 12 כריכי טוסט כתוספת למנה "מסיבת התה של הכובען המטורף (בסביבות 1892)", מנה עיקרית בהשראת הרפתקאות אליס בארץ הפלאות.
המתכון של בלומנטל לכריך הטוסט כולל סלט מח עצם, חלמון ביצה, חרדל, גסטריק, מיונז וקטשופ עגבניות.
Club תיאר זאת כ-"אקסטרווגנטיות של תפלות".
במאמר "12 כריכים משנים חיים שלא שמעתם עליהם" ב-The Daily Meal נכתב שכריך הטוסט היה "פשוט לא כל כך טוב...
למרבה המזל, הדאדאיסטים לא המציאו עוד כריכים לאחר מכן."
כריך הטוסט נדון בתוכנית האירוח של לאונרד לופט בראיון עם מבקר האוכל של התוכנית דן פשמן.
לאונרד לופט הגיב על הכריך, "זה נשמע לי מוזר".
בערוץ NPR המשתתפים טעמו את כריך הטוסט.
מנחה התכנית פיטר סגל ציין, "זוהי המקבילה הקולינרית לציור של רותקו.
או שזה כמו כריך מאת מרסל דושאן!
הוא מטיל ספק במהותו של כריך ושל שפה יחדיו!".
כריך הצייד הוא כריך סטייק המורכב מסטייק צלוי ופטריות שמונחים זה על זה בתוך כיכר לחם חלולה.
הכריך האנגלי הפופולרי הזה משול לבקר וולינגטון באמצעות שימוש בלחם ולא במאפה.
כריך הצייד מוכן על ידי מילוי כיכר לחם ארוכה וחלולה בסטייק פילה מיניון מטוגן, פטריות מבושלות, מלח ופלפל.
לאחר מכן מניחים משקולות על גבי הכריך כדי לסחוט אותו כלפי מטה.
בדרך כלל הכריך נשאר עם המשקולת למשך הלילה, מה שגורם למיצי הבשר להיספג בלחם.
נתחים אחרים של בשר בקר שמשתמשים בהם לכריך הם נתח סטייק סינטה או נתח סטייק ראמפ נתחי ribeye משמשים כולם להכנת הכריך.
לעיתים משתמשים בבצל מבושל או בצלצלי שאלוט, וכך גם בדיקסל, (הכנה מוקפצת של פטריות), בצל או שאלוט ועשבי תיבול שמצומצמים אותם לרוטב סמיך והעיסה נמרחת על הכריך עם חרדל דיז'ון וחזרת שמשמשים גם הם לעיתים כרוטב תיבול נלווה.
מקורו של הכריך הצייד באנגליה בתקופה האדוארדית.
הוא נוצר כדרך לציידים לקחת איתם ארוחת צהריים דשנה.
כעת נהנים ממנו הן לארוחות בבית והן כפריט מזון נייד בעת נסיעה.
הסנדוויץ' הפך לתופעת אינטרנט מינורית לאחר שמאמר ב-7 באפריל 2010 שנכתב על ידי טים הייוורד ופורסם על ידי הגרדיאן הכריז על כריך הצייד ככריך הטוב בעולם.
הכתבה של הגרדיאן תיארה גם את הכריך כ"ניצחון של המטבח האדוארדי".
כריך קורנד ביף הוא כריך בעיקר של מעדניות יהודיות במילוי קורנד ביף, המוגש באופן מסורתי עם חרדל ומלפפון חמוץ .
בבריטניה, המנה היהודית ידועה כ"כריך בקר מומלח" (salt beef sandwich), והשם כריך קורנד ביף מתייחס לכריך העשוי עם קורנד ביף משומר בפח (מכונה בישראל לוף) , המוגש לרוב עם צ'אטני חמוץ מתוק ומלפפון חמוץ ולא חרדל.
גרסה אחרת הנפוצה יותר בארצות הברית (שלא במעדניות יהודיות) כוללת כרוב כבוש, גבינה שווייצרית ורוטב רוסי על לחם שיפון קלוי בגריל ומוגש חם, ידוע ככריך רובן.
כריך קורנד ביף מוברח על לחם שיפון שהובא לסיפונה של החללית ג'מיני 3 על ידי ג'ון יאנג גרם למחלוקת קלה, לגבי הסיכון הנשקף למשימה ולצוות על ידי פירורים צפים וריחות מתמשכים.
כריך דאגווד הוא כריך גבוה, רב-שכבתי העשוי ממגוון בשרים, גבינות ותבלינים.
הכריך קרוי על שם דאגווד באמסטד , דמות מרכזית ברצועת הקומיקס בלונדי , שמאויר תדיר כמכין כריכים ענקיים.
לפי התסריטאי של בלונדי דין יאנג, אביו, שיק יאנג , החל לצייר את הכריכים הענקיים ברצועת הקומיקס ב-1936.
על אף שהתוכן המדויק של כריך דאגווד המאויר של שיק יאנג נותר מעורפל, נראה שהוא מכיל כמויות וסוגים שונים וגדולים של נקניקים, גבינה פרוסה וירקות המופרדים על ידי פרוסות לחם נוספות.
דג קטן שלם, ככל הנראה סרדין, גם נראה בדרך כלל.
זית שנוקב בקיסם או שיפוד עץ מעטר על פי רוב את המבנה האכיל.
"כריך דאגווד" נכלל במילון העולם החדש של וובסטר , והמונח "דאגווד" (הכוונה לכריך) נכלל במילון המורשת האמריקאית .
בשנת 1951, אנשי העסקים בוב ויילר וארט לאנג פתחו מסעדה בנושא דאגווד בטולידו (אוהיו), בתקווה להקים רשת לאומית.
הם לא קיבלו רישיון לשם Dagwood ונצטוו להפסיק להשתמש בו על ידי King Features.
מסעדת Dagwood Diner (המכונה "Dag-Wood") פעלה באן ארבור, מישיגן עד 1971.
מגוון בשרים לארוחת צהריים עם השם דאגווד נמכרו בחנויות מכולת.
במאי 1999, מסעדת דלפק בשם Blondie's נפתחה באיי ההרפתקאות של יוניברסל אורלנדו, והגישו בה כריך מסורתי בסגנון דאגווד.
חנות המעדנייה והסאב של דאגווד נפתחה באינדיאנה בשנת 1985, ומשרתת מספר מקומות.
בתפריט "Dagwood Supreme", נכלל רוסטביף, בשר חזיר, תרנגול הודו, פרובולונה וגבינות קולבי, חסה, עגבנייה ובצל ורוטב "דאגווד".
היא נוסדה בשנת 1989 במונטריאול, אך לאחר מכן התרחבה ברחבי קוויבק ואל מזרח אונטריו.
רשת הסופרמרקטים הקנדית Sobeys מוכרת סנדוויץ' מבית דאגווד שנעשה בחנות, אבל זה לא נראה כמו הכריכים הרב-שכבתיים מהקומיקס ובמקום זאת דומה לכריך סאב.
מסעדות רבות נוספות מתמחות כריך זה.
כריך חצות (בספרדית: Medianoche) הוא סוג של כריך שמקורו בקובה.
הכריך מוגש גם כיום בקהילות קובניות רבות בארצות הברית.
הוא נקרא כך בשל הפופולריות של הכריך כמרכיב שהוגש ומוגש במועדוני הלילה של הוואנה ממש בסביבות או אחרי חצות.
כריך חצות (מדיהנוצ'ה) מורכב מבשר חזיר צלוי, שינקן, חרדל, גבינה שווייצרית ומלפפון חמוץ בטעם מתקתק.
זהו בן דוד קרוב לכריך הקובני.
ההבדל העיקרי הוא שכריך חצות עשוי מלחם בצק ביצים רך ומתוק הדומה לחלה ולא מלחם קובני פריך וקשה יותר.
כמו הכריך הקובני, כריך חצות בדרך כלל מחומם בגריל לחיצה (כמו מכבש) לפני האכילה.
כריך אלנה רוז הוא כריך בשר הודו עם גבינת שמנת וריבת תותים על לחם כריך חצות קלוי אך לא נלחץ במכבש לחיצה.
הוא נקרא על שם אשת החברה הקובנית אלנה רוז ואלדס-פאולי, ששכנעה את מסעדת הוואנה אל כרמלו להכניס אותו לתפריט בסוף שנות ה-20 או תחילת שנות ה-30. החל משנות ה-2020, מסעדות קובניות-אמריקאיות כמו ורסאי במיאמי המשיכו להגיש את הכריך על אף הפופולריות היורדת שלו.
כרים אוניסיוו הוא כדורגלן אוסטרי המשחק ברד בול זלצבורג בעמדות הקשר הימני והחלוץ.
לזכותו של אוניסיוו 24 הופעות במדי נבחרת אוסטריה.
אוניסיוו החל את קריירת הבוגרים בליגות המקצועניות באוסטריה זלצבורג בעונת 2012/13, ולאחר מכן עבר למטרסבורג מליגת המשנה האוסטרית.
בשורות מטרסבורג נחל אוניסיוו הצלחה רבה, ובעונת 2014/15 העפיל עמה לבונדסליגה האוסטרית, כשהוא מבקיע 18 שערי ליגה.
את עונת 2015/16 פתח אוניסיוו במטרסבורג, אך במחצית העונה עבר למיינץ 05 מהבונדסליגה הגרמנית.
שערו הראשון של אוניסיוו במדי מיינץ 05 הובקע במאי 2016 בניצחון 3-1 על שטוטגרט.
את עונת 2015/16 סיימו מיינץ ואוניסיוו במקום השישי בבונדסליגה.
כתוצאה מכך, בעונת 2016/17 השתתף אוניסיוו עם מיינץ במפעל הליגה האירופית, אותו סיימה מיינץ במקום השלישי בשלב הבתים, והודחה.
בליגה סיימה מיינץ באותה עונה במקום ה-15. גם ברוב העונות הבאות סיימו מיינץ ואוניסיוו בחלק התחתון של הטבלה, אך נשארו בליגה.
בעונת 2022/23 רשם אוניסיוו עונת שיא אישית, בה הבקיע עשרה שערי ליגה, וביניהם שלושער נגד בוכום בניצחון 5-2.
את עונת 2024/25 פתח אוניסיוו במיינץ 05, אך בחלון ההעברות בינואר 2025 עזב את המועדון לאחר כמעט עשר עונות, ועבר לשחק ברד בול זלצבורג מהבונדסליגה האוסטרית.
אוניסיוו הוא בן לאב ניגרי ואם אוסטרית, ועל כן יכל לבחור לייצג אחת ממדינות אלו, והוא בחר באוסטריה.
אוניסיוו ערך הופעה אחת בטורניר זה, כשנכנס כמחליף לקראת סיום המשחק בו הפסידה אוסטריה 2-0 להולנד בשלב הבתים.
כרים ולייב (באזרית: Kərim Vəliyev; נולד ב-9 בפברואר 1961) הוא קצין בכיר בכוחות המזוינים של אזרבייג'ן.
ולייב נולד ב-9 בפברואר 1961 בבאקו, שהייתה אז חלק מברית המועצות.
בשנת 1982, הוא סיים בהצטיינות את בית הספר הגבוה לפיקוד נשק משולב בבאקו.
הוא שירת בחיל והחימוש הסובייטי כמפקד כיתת צוערים, עוזר ראש מחלקת ההדרכה והעוזר הבכיר לראש מחלקת ההדרכה בשנים 1982–1990. בין השנים 1990–1994 למד באקדמיה הצבאית פרונזה במוסקבה.
משנת 1992, ולייב משרת בכוחות המזוינים של אזרבייג'ן.
לאורך שירותו כיהן בתפקידי סגן ראש אגף הדרכה, סגן מפקד החטיבה, מפקד החטיבה, סגן מפקד חזית, סגן שר הביטחון לפעולות קרביות, מפקד מערך צבאי, ראש המרכז המדעי הצבאי, וראש האסטרטגיה הצבאית לתכנון הגנה.
ב-23 ביולי 2021 מונה ולייב לראש המטה הכללי של הכוחות המזוינים של אזרבייג'ן.
ולייב נשוי ואב לשני ילדים.
כְּרִיכָה רַכָּה הוא הרכב רוק-פואטי שפעל בין השנים 2024-2008 בירושלים והוציא שלושה אלבומים שהתבססו על שירי משוררים עבריים.
לצד הופעות במועדונים שונים, ההרכב הופיע באירועים ספרותיים, וביצע שירים שהולחנו במיוחד לאירועים אלו.
מייסד ההרכב והסולן שלו הוא חגי נחתומי (נולד ב-1965) שלאורך השנים היה המתופף של הלהקות 'בלובנד', 'ערפל מגנטי', 'המשפחה', ו'הלהקה שלא היתה'.